open-index/open-wikipedia-markdown huggingface dataset:
بار جفتی اختراع

**بار جفتی اختراع** (چارج کپلڈ ڈیوائس / Charge coupled devise) کو سادہ سے الفاظ میں تو یوں بیان کیا جا سکتا ہے کہ یہ ایک ایسی اختراع ہوتی ہے جس کو روشنی کے ذریعے سے بار دار (charge) کیا جا سکتا ہے۔ اس کو انگریزی میں اوائل الکلمات کو استعمال کرتے ہوئے CCD (سی سی ڈی) کے نام سے پکارا جاتا ہے جبکہ اردو میں اس کو اختصار کے ساتھ **بجا**، کہا جاتا ہے۔ اسے 1969ء میں Bell Labs کے دو معاصر موجدوں بنام ولارڈ ایس بوائل اور جارج ای سمتھ نے ایجاد کیا تھا جس کے بعد سے اس نے موجودہ سائنسی آلات میں اپنی جگہ انتہائی تیز رفتاری سے بنائی۔ ان دونوں سائنس دانوں کو 2009ء میں نوبل انعام سے نوازا گیا۔ آج عکاسے کو رقمی عکاسے (digital camera) کی جانب لے جانے میں اس سی سی ڈی یا **بجا** کہلائی جانے والی اختراع کا کردار اہم ترین ہے۔

## آلیہ
بار جفتی اختراع کا آلیہ یعنی mechanism کچھ اس طرح کام کرتا ہے کہ اس میں کیمیائی مرکبات (جن کا ذکر قطعۂ تشریح میں آجائے گا) کے الگ الگ خانے ہوتے ہیں اور ان خانوں کا آپس میں تعلق کچھ یوں ہوتا ہے کہ ایک خانے کا اخراج (output) دوسرے خانے کے ادخال (input) کے طور پر کام کرتا ہے۔ اسی اخراج و ادخال کے پھراؤ کی وجہ سے اس کو ایک مضاہی یعنی اینالوگ پھراؤ مسجل (shift register) کہا جا سکتا ہے جو مضاہی اشاروں یعنی (برقی باروں) کو درجہ بدرجہ مختلف خانوں میں پھراتا ہے، ان خانوں کو (جن کا ذکر اوپر بھی آیا) مکثف (capacitor) بھی کہا جا سکتا ہے۔
## یہ اختراع کرتی کیا ہے؟
اگر آسان اور ہر ایک کی سمجھ میں آجانے والے الفاظ میں کہا جائے تو یوں کہا جا سکتا ہے کہ اس اختراع جس کو سیسیڈی یا بجا کہا جاتا ہے کی سطح ایسی ہوتی ہے کہ جب کسی عکس یعنی روشنی کے ذرات جنکو نوربرقیات (photoelectrons) کہا جاتا ہے کی توانائی اس پر پڑتی ہے تو یہ اس عکس کے میں موجود نوربرقیات کی توانائی کو برقی بار میں تبدیل کر دیتی ہے اور اس دوران یہ اختراع اس عکس میں موجود ان نوربرقیات کو جن کی توانائی زیادہ ہوتی ہے یعنی زیادہ روشن یا منور حصوں والی جگہ پر زیادہ اور کم روشن یا تاریک حصوں کی جگہ پر کم، رد عمل کا مظاہرہ کرنے کی صلاحیت رکھتی ہے۔ اس کی اسی صلاحیت کی وجہ سے یہ اختراع اپنی سطح پر پڑنے والے عکس کو اس عکس میں موجود تصویر یا شکل کو برقرار رکھتے ہوئے اسے برقی اشاروں (electric signals) میں تبدیل (یا یوں کہہ لیں کہ محفوظ) کر دیتی ہے۔

اس اختراع کا ایسا مفید رویہ فی الحقیقت سیلیکون کی قلمی ساخت کی وجہ سے دائرۂ امکان میں آتا ہے جو روشنی کے نوربرقیات کی توانائی کو جذب کر کے آزاد برقیات یا free electrons پیدا کر سکتا ہے اور ظاہر ہے کہ جب آزاد برقیات وجود میں آجائیں تو پھر برق کا ایصال (conduction) ممکن ہو جاتا ہے یعنی بالفاظ دیگر برقی بار فعال ہوجاتا ہے اور اسی وجہ سے اس مضمون کی ابتدا میں کہا گیا تھا کہ یہ اختراع روشنی کو برقی بار میں تبدیل کرسکتی ہے۔

## بیرونی ربط
* 
* 
* CCD کی تفصیل۔ انگریزی میں

زمرہ:امریکی ایجادات
زمرہ:بصریات
زمرہ:عکاسہ
زمرہ:ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:انٹیگریٹڈ سرکٹ
زمرہ:ڈیجیٹل فوٹو گرافی
زمرہ:الیکٹرانک سرکٹ
زمرہ:ڈیجیٹل کیمرے
زمرہ:فلکی ادوات
زمرہ:انتقالات
زمرہ:بصری برقیات
فیصد

ریاضی میں *فیصد* سے مراد کسی مقدار کو ایک سو سے موازنہ کرنے کے لیے ایک سو کی کسر کے طور پر لکھا جاتا ہے۔ (*فی صد* بمعنی کہ ہر سو (صد) میں سے )۔ اسے علامت *%* سے ظاہر کیا جاتا ہے۔ مثلاً 33% سے مراد ہے کہ عدد 100 میں سے 33 عدد۔ اگر آپ منڈی سے 3000 روپے کے خربوزے خرید کر اپنی دکان پر 5000 روپے میں فروخت کریں، تو آپ کا منافع 66.66% ہے، کیونکہ 
:\frac{5000-3000}{3000}=0.6666\cdots 
:0.6666 \times 100 = 66.66 
یعنی آپ نے ہر سو روپے پر 66.66 روپے منافع کمایا ہے۔
ِ

## مزید دیکھیے
* صدک

زمرہ:ابتدائی حساب
زمرہ:ابتدائی ریاضیات
زمرہ:کسور (ریاضی)
زمرہ:ویکی ڈیٹا سے مختلف مختصر وضاحت
ہمرکز خردبینی

ہم رکز خردبینی (کونفوکل مائکرواسکوپی / confocal microscopy)، خردبینی کی ایک ایسی جدید شکل ہے جو عام خردبین سے دیکھنے کے برعکس ایک ایسا عکس یا تصویر فراھم کرتی ہے کہ جو اپنی تصمیم (resolution) اور معاکسہ (contrast) میں اعٰلی ہونے کے ساتھ ساتھ دیکھی جانے والی شے سے آنے والی خارج از تمرکز (out-of-focus) شعاعوں کے خلل سے بھی آزاد ہوتا ہے۔

## نگار خانہ

File:Tetrachimena_Beta_Tubulin.png|
File:Confocal measurement of 1-euro-star 3d and euro.png|
File:Confocal measurement of 1-euro-star 3d Reflection.png|
File:Confocal measurement of 1-euro-star 3d profile 200.svg|


زمرہ:امریکی ایجادات
زمرہ:بصریات
زمرہ:سائنسی تکنیکیں
زمرہ:ٹیکنالوجی
زمرہ:نسیجیات
زمرہ:1957ء میں سائنس
زمرہ:ریاستہائے متحدہ میں 1957ء
زمرہ:حیاتی طبیعیات
تصمیم

تصمیم (ریزولوشن / resolution) ایک ایسا لفظ ہے جو خاصے وسیع معنی رکھتا ہے، سائنسی مضامین میں اس لفظ کا استعمال عام طور پر کسی بھی قابل مشاہدہ شے کی باریک بینی یا دقیق فطرت سے ہوتا ہے۔ مثال کے طور پر کسی عکس (image) کی resolution سے مراد اس عکس کے دقیق یا اعلٰی تجزیاتی نسخے کی ہوتی ہے۔ یعنی یوں بھی کہ سکتے ہیں کہ کسی چیز کا باریک بینی سے تجزیہ کرنا یا اس کے نقاط کو ارتکاز النظری سے تحلیل کرتے ہوئے سمجھنا resolution یا تصمیم کہلاتا ہے۔

تصمیم
زمرہ:انتقالات
زمرہ:پیمائشی آلات
زمرہ:ضد ابہام صفحات
زمرہ:محساسات
زمرہ:نام مقامات ضد ابہام صفحات

زمرہ:کمپیوٹر گرافکس
معاکسہ

**معاکسہ** کا لفظ سائنسی مضامین میں انگریزی کے کونٹراسٹ یا contrast کے متبادل کے طور پر آیا ہے۔ یہ لفظ عکس سے ماخوذ ہے اور اسی سے دیگر الفاظ جیسے معکوس اور بالعکس و عکاسہ وغیرہ بھی بنے ہیں۔ بنیادی طور پر عکس اپنے عام مفہوم یعنی تصویر کے معنوں کے علاوہ (بطور خاص معاکسہ کی صورت میں) متضاد، تقابل، تباین، مقابلہ و موازنہ جیسے معنوں میں بھی آتا ہے۔ سائنسی مضامین میں contrast یا معاکسہ کے لفظ سے مراد عام طور پر پہلو، پہلوی، مجاور المقام (juxtaposition) یا برابر والے نقطۂ عکس سے تقابل کی ہوتی ہے۔ یعنی مزید سادہ الفاظ میں یوں بھی کہ سکتے ہیں کہ کسی عکس یا تصویر کے مجاور المقام رنگوں کے درمیان امتزاج کرنے کو معاکسہ یا کونٹراسٹ کہا جاتا ہے، خواہ رنگوں کی نوعیت یکلونی (monochrome) ہو یا متعدد رنگی (multi-colour) ہو۔

## استعمالات
* معاکسہ (لسانیات)، الفاظ کے درمیان فرق بیان کرنا
* معاکسہ (بصارت)، کسی شبیہہ کے حصّوں کے درمیان روشنی اور رنگ کا فرق
* معاکسی نسبت، تظاہری نظام کی ایک پیمائش
* تظاہری معاکسہ، برقیاتی بصری تظاہرات
دلی تھا جس کا نام

دلی تھا جس کا نام، انتظار حسین کی مشہور و معروف کتاب ہے جو دہلی شہر کی تارخ پر لکھی گئے ہے۔

## مواد
مصنف نے مذکورہ کتاب سنگ میل پبلی کیشنز کے مالک نیاز احمد کی فرمائش پر لکھی۔ اس کتاب میں دہلی شہر کی مکمل سماجی تاریخ کا احاطہ کیا گیا ہے۔ اس کے علاقہ دہلی شہر کے رجال، کوچہ و بازار، رسمیں، مشغلے، ہنر، رنگ و خوشبوئیں، ذائقہ و پکوان، بانکے و نرالے، پیر و فقیر، حکماء و مشاہیر، خواجگان، تحریکِ آزادی 1857ء، دہلی کا اُجڑنا اور دہلی بطور نئی راجدھانی کا تذکرہ مفصل بیان ہے۔

## اسلوب

## حوالہ جات

زمرہ:2007ء کی کتابیں
زمرہ:اردو غیر افسانوی ادب
زمرہ:انتظار حسین
زمرہ:پاکستانی کتب
چیبی شَو نامساوات

چیبی شَو (Chebyshev) نامساوات تصادفی متغیر کے اپنے اوسط سے دور ہونے کے احتمال پر حد بتاتی ہے، چاہے تصادفی متغیر کا توزیعِ احتمال کوئی بھی ہو۔ تصادفی متغیر *X* کا اپنے اوسط  \mu سے فاصلہ |X-\mu| ہے۔ اس فاصلے کا *a* سے زیادہ ہونے کا احتمال درج ذیل نامساوات کی تعمیل کرتا ہے:
: \Pr\left(|X-\mu| \ge a\right) \le \frac{\sigma^2}{a^2} 
کسی بھی مثبت عدد \ a>0 کے لیے اور جہاں \sigma تصادفی متغیر کا معیاری انحراف ہے۔

اس نامساوات کی یکطرفی صورتیں
: \Pr\left( X > \mu+a \right) \le \frac{\sigma^2}{\sigma^2 + a^2} 
: \Pr\left( X 
کافی مفید ثابت ہوتی ہیں۔

## مزید دیکھیے
* متوقع قدر
* تفاوت
* کثیر اعداد کا قانون

زمرہ:احتمال نظریہ
زمرہ:شماریات
زمرہ:1867ء میں سائنس
ضد ورم مدافعتی تجاوب

ضدِ ورم مدافعتی تجاوب (anti-tumor immune response) جیسا کہ نام سے ظاہر ہے اصل میں ایک جاندار کے جسم کی اپنے جسم میں پیدا ہونے والی سرطان کی بیماری (جسے طب میں ورم (tumor) بھی کہا جاتا ہے) کے خلاف مدافعتی جواب (immune response) کی ہوتی ہے کہ جسے وہ سرطان کے خلیات کے خلاف ایک ہتھیار کے طور پر استعمال کر سکتا ہے یا کرنے کی کوشش کرتا ہے۔ تجاوب کا لفظ response یا جواب کے معنوں میں آتا ہے۔

زمرہ:انسانی خلیات
زمرہ:سلعیات
زمرہ:مناعیات
زمرہ:طب
مارکوو نامساوات

یہ نامساوات غیر منفی تصادفی متغیر کے کسی عدد سے بڑے ہونے کے احتمال پر حد بتاتی ہے، چاہے تصادفی متغیر کا توزیعِ احتمال کوئی بھی ہو۔ غیر منفی تصادفی متغیر *X* کا *a* سے زیادہ ہونے کا احتمال درج ذیل نامساوات کی تعمیل کرتا ہے:
: \Pr\left(X \ge a\right) \le \frac{E(X)}{a} 
کسی بھی مثبت عدد \ a>0 کے لیے اور جہاں \ E(X) تصادفی متغیر کی متوقع قدر ہے۔

اس نامساوات سے چیبی شَو نامساوات اور چرنوف حد نکالی جا سکتی ہیں۔

## مزید دیکھیے
* متوقع قدر
* تفاوت
* کثیر اعداد کا قانون

زمرہ:احتمال نظریہ
زمرہ:شماریات
انٹرنیٹ بوٹ

**ویب روبوٹ** یا **روبہ** ؛ جس کو انگریزی میں بوٹ یا bot اور web robots بھی کہا جاتا ہے اصل میں سافٹ ویئر کا ایک ایسا نفاذیہ (application) ہوتا / ہوتی ہے کہ جو انٹرنیٹ (یا کمپیوٹر) پر انسان کی مانند (کافی حد تک) خودکار افعال انجام دیتی ہے، اسی وجہ سے اس کو ایک میکانیکی انسان یعنی روبالہ یا robot سے تشبیہ دی جاتی ہے اور اسی سے اس کا نام بھی ماخوذ ہے۔ یعنی اردو میں روبہ کا لفظ رو بہ آلہ (روبالہ) سے ماخوذ ہے جبکہ انگریزی میں یہ robot سے نکالا جاتا ہے۔ روبہ کا مطلب کسی جانب چلنے یا چلانے والے کا نکلتا ہے اور یہی مطلب یا مفہوم انگریزی میں bot کا ہوتا ہے۔

## تخریب کار بوٹ
بوٹس کے تخریب کاری پر مبنی استعمال کی ایک مثال نیٹ ورکڈ کمپیوٹروں پر خودکار حملے میں مدد اور اس کام کی تکمیل میں معاونت ہے۔ 

زمرہ:بوٹس
زمرہ:انٹرنیٹ کی ثقافت
زمرہ:اطلاقی سافٹ ویئر
زمرہ:سافٹ ویئر
توکیو

**ٹوكِيو** (جاپانی: 東京) جسے رسماً (یا باضابطہ) طور پر، **میٹْروپولِسِ ٹوكِيو** کہا جاتا ہے، جاپان کے 47 پریفیکچر میں سے ایک اور دارالخلافہ کی حیثیت کا حامل شہر ہے۔ اپنے وقوع کے لحاظ سے یہ شہر جاپان کے رئیسی جزیرے ہونشوُ پر مشرق کی جانب واقع ہے۔ آج کے توکیو کو 23 تحصیلوں (wards) میں تقسیم کیا گیا ہے جس میں سے ہر ایک کا انتظام ایک الگ شہر کے طور پر چلایا جاتا ہے اور اس اقلیم توکیو میں مشرق کی جانب وہ تمام علاقہ بھی شامل ہو جاتا ہے جسے تاریخی طور پر شہر توکیو کہا جاتا تھا۔ توکیو شہر کی آبادی ایک کروڑ بیس لاکھ سے تجاوز (12,790,000) کر چکی ہے، جو جاپان کی کل آبادی (12 کروڑ) کا 10% بنتی ہے۔ اس اقلیم توکیو کو اپنے گرد و نواح کے شہری علاقے یعنی چیبا، کاناگاوا اور سائتاما کے اقالیم کے ساتھ ملا کر 3 کروڑ 50 لاکھ کی آبادی والا دنیا کا گنجان ترین ام البلاد اور 2005ء کی تعادل قوت خرید (purchasing power parity) کے مطابق دس کھرب سے زیادہ (US$1.191 trillion) GDP والی دنیا کی سب سے بڑی ام البلاد معیشت بنانے کا اعزاز حاصل ہے۔

عالمی معیشت میں اپنی موجود اہمیت کے پیش نظر اسے نیویارک اور لندن کے ساتھ دنیا کے تین مراکز امر *(command centers)* میں شمار کیا جاتا ہے۔ عالمگیر حیثیت ہی کی وجہ سے توکیو کا شمار 2008ء کی GaWC فہرست کے مطابق alpha+ شہروں کے ساتھ کیا گیا ہے۔ انسانی وسائل سے متعلق ایک ادارے mercer اور معیشتداں مخابر اکائی (economist intelligence unit) کے مساحہ برائے لاگت بسر (cost-of-living) کے مطابق توکیو کو غیر ملکی ملازمین کے لیے دنیا کا مہنگا ترین شہر قرار دیا گیا ہے۔ اس کے باوجود توکیو کا شمار دنیا کے سب سے زیادہ قابل رہائش (liveable) شہروں میں کیا جاتا ہے، بین الاقوامی جریدہ برائے اندازِ حیات (lifestyle) کے مطابق اسے دنیا کا سب سے زیادہ قابل رہائش ام البلاد قرار دیا گیا

## توکیو کے معنی
توکیو، تاریخی طور پر ایدو کے نام سے جانا جاتا تھا جس کے معنی مصب النہر (estuary) کے ہوتے ہیں یعنی آسان الفاظ میں وہ مقام جہاں کوئی دریا، سمندر میں کھلتا ہے۔ جب 1868ء میں اس شہر کو دار الخلافہ کا درجہ دیا گیا تب اس کا نام تبدیل کر کہ توکیو رکھا گیا؛ جو دو الفاظ، تو بمعنی مشرق اور کیو بمعنی دار الخلافہ کا مرکب لفظ ہے، یعنی توکیو کے لغوی معنی دارالخلافۂ مشرق کے ہوتے ہیں۔ جاپانی چونکہ چینی محارف بھی استعمال کرتی ہے اس لیے اس میں ایک ہی محارف کو چینی تلفظ میں مختلف انداز سے ادا کیا جا سکتا ہے اور اسی وجہ سے میجی عہد میں توکیو کا تلفظ توکئی بھی ملتا ہے لیکن آج کل یہ تلفظ یکسر متروک ہو چکا ہے۔
## مزید دیکھیے
* تنویر جمال

## حوالہ جات


زمرہ:ایشیا میں 1457ء کی تاسیسات
زمرہ:ایشیائی دار الحکومت
زمرہ:ایشیا کے آباد مقامات
زمرہ:ایشیا میں 1943ء کی تاسیسات
زمرہ:ٹوکیو
زمرہ:جاپان
زمرہ:جاپان کے آباد ساحلی مقامات
زمرہ:جاپان کے پریفیکچر
زمرہ:جاپان کے سابقہ دار الحکومت
زمرہ:جاپان کے شہر
زمرہ:جاپان میں بندرگاہوں کی بستیاں
زمرہ:جاپان میں پندرہویں صدی کی تاسیسات
زمرہ:جاپان میں 1940ء کی دہائی کی تاسیسات
زمرہ:دار الحکومت
زمرہ:صفحات مع گراف
زمرہ:کانتو علاقہ
زمرہ:ملین آبادی کے شہر
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1450ء کی دہائی میں آباد ہونے والے مقامات
زمرہ:1450ء کی دہائی میں قائم ہونے والے ممالک اور علاقے
زمرہ:1457ء کی تاسیسات
عبدالرحیم گرھوڑی

**عبد الرحیم گرہوڑی** سندھ کے عظیم صوفی شاعر اور بزرگ ہو کر گذرے ہیں۔ عبد الرحیم گرھوڑی 1739ء میں رانی پور میں پیدا ہوئے۔ آپ کے والد کا نام سعداللہ منگریو تھا۔ آپ خواجہ محمد زمان لنواری شریف کے بہت بڑے معتقد تھے۔ آپ نے سکھوں اور ہندؤں کے خلاف جہاد کا علم بلند کیا۔ 1192 ہجری میں سکھوں کے ساتھ ایک معرکے میں آپ کی شہادت ہوئی۔ آپ کا مزار میر پور خاص کے قریب گروھڑ شریف میں ہے۔ جہاں سیکڑوں زائرین روزانہ حاضری دیتے ہیں۔

زمرہ:1739ء کی پیدائشیں
زمرہ:1778ء کی وفیات
زمرہ:پاکستانی شعرا
زمرہ:سندھ
زمرہ:سندھ کی شخصیات
زمرہ:سندھی شخصیات
زمرہ:سندھی شعرا
وراثتی امراض

وراثتی یا موروثی امراض (hereditary diseases) جیسا کہ نام سے ظاہر ہوتا ہے کہ ایسے امراض ہوتے ہیں کہ جو کسی بچے میں اس کے والدین کی جانب سے پیدائشی طور پر وراثت میں منتقل ہو کر آتے ہیں۔ یہاں وراثی امراض (Genetic disorders) سے تمیز کرنا ضروری ہے جو ایسی طبی حالتوں یعنی امراض کو کہا جاتا ہے کہ جو کسی وراثے (gene) میں طفرہ (mutation) کی وجہ سے پیدا ہوتی ہیں اور لازمی نہیں کہ یہ طفرہ وراثت میں والدین کی جانب سے آیا ہو بلکہ یہ حصولی (acquired) بھی ہو سکتا ہے جبکہ وراثتی امراض کی صورت میں یہ کیفیت یا خاصیت یا مرض پیدائشی طور پر موجود ہوتا ہے اور ایسی حالت کو خلقی (innate) بھی کہا جاتا ہے۔
## وراثتی بیماریاں==* [[ایڈز]]

زمرہ:وراثیاتی امراض
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:معذوری بلحاظ قسم
زمرہ:حیوانات کی نشو و نما کی حیات
زمرہ:انسانی جینیات
زمرہ:امراض
مرض کلب

**مرض کلب** یعنی کتے کے کاٹنے سے ہونے والی بیماری (rabies) کو طب میں داء الکلب کہا جاتا ہے۔ اصل میں یہ کلبی وائرس (rabies virus) کی وجہ سے نمودار ہونے والا ایک وائرسی حیوانیہ (viral zoonotic) مرض ہوتا ہے۔ کلبی وائرس ایک ارنا وائرس (RNA virus) ہے جو Lyssavirus کی جنس سے تعلق رکھتا ہے۔
اس بیماری کا شکار ہونے والے پستانیہ (mammalian) جانداروں (بشمول انسان) میں دماغ کی شدید سوزش یا inflammation پیدا ہوجاتی ہے جس کو طبی اصطلاح کے مطابق التہاب دماغ (encephalitis) کہا جاتا ہے۔

زمرہ:آر ٹی ٹی
زمرہ:حیوانی آزار
زمرہ:کامنز زمرہ جس کا ربط ویکی ڈیٹا پر ہے
زمرہ:منطقہ حارہ کے امراض
زمرہ:نظر اندازہ امراض
زمرہ:وائرسی امراض
زمرہ:ویکسین سے روکے جانے والے امراض
زمرہ:متعدی امراض
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اعصابیات

**اعصابیات** ؛ عصب (جمع اعصاب) کے امراض کے مطالعے کو کہا جاتا ہے یہ طب کا ایک اختصاص یا speciality ہے اور انگریزی میں اس کو Neurology (نیورولوجی) کہا جاتا ہے۔ چونکہ اعصاب اصل میں دماغی نظام کا ہی ایک حصہ ہوتے ہیں لہذا اعصابیات کو مکمل عصبی نظام (بشمول مرکزی عصبی نظام و ملحقہ عصبی نظام) کی بیماریوں سے متعلق شعبۂ طب بھی کہا جا سکتا ہے ؛ اسی وجہ سے اعصابیات کے لیے، طب الاعصاب، کی اصطلاح بھی استعمال ہوتی ہے۔ اعصابیات کو علم الاعصاب (neuroscience) سے تمیز کرنا اہم ہے جو عام طور پر عصبی نظام سے تعلق رکھنے والی ایسی حیاتی علوم (biosciences) کے مطالعے کا نام ہے جن کو اساسی طب (basic medicine) میں شمار کیا جاتا ہے جبکہ اعصابیات سریری طب (clinical medicine) سے زیادہ تعلق رکھتی ہے۔


زمرہ:اختصاصات طب
زمرہ:اساسی طبی علوم
زمرہ:علم الاعصاب
زمرہ:ویکی ڈیٹا سے مطابقت رکھنے والی مختصر تفصیل
ببلیوتیکا امبروسیانا

تصغیر|بائیں|280px|امبروسیانا کتب خانہ کا دروازہ.

ببلیوتیکا امبروسیانا (اطالوی: Biblioteca Ambrosiana) اٹلی کے شہر میلان میں واقع ایک تاریخی کتب خانہ ہے، جس میں پیناکوتیکا امبروسیانا (**ببلیوتیکا امبروسیانا**) آرٹ گیلری بھی واقع ہے۔ اس تاریخی لائبریری کی تعمیر کارڈینل فیدیریکو بورومیو (Cardinal فیدریکو بورومیو)۔ (1564-1631) نے کی۔ 

زمرہ:1609ء میں قائم شدہ کتب خانے
زمرہ:1618ء میں قائم شدہ فنی عجائب گھر
زمرہ:میلان میں ثقافت
زمرہ:میلان میں تعلیم
زمرہ:میلان میں سیاحتی مقامات
زمرہ:اطالیہ میں 1609ء کی تاسیسات
زمرہ:میلان میں فنی عجائب گھر اور گیلریاں
زمرہ:میلان میں کتب خانے
زمرہ:اطالیہ میں آرکائیو مراکز
زمرہ:سترہویں صدی میں قائم ہونے والے کتب خانے
زمرہ:لارڈ بائرن
زمرہ:اطالیہ میں کتب خانے
زمرہ:1602ء کی تاسیسات
زمرہ:میلان میں قائم تنظیمیں
علم الاعصاب

**علم الاعصاب** ؛ جیسا کہ نام سے ظاہر ہو رہا ہے کہ اعصابی نظام (nervous system) کے مطالعے کو کہا جاتا ہے۔ طبی لحاظ سے کہا جائے تو علم الاعصاب کی تعریف یوں کی جا سکتی ہے کہ سائنس کی کوئی بھی ایسی شاخ جس میں اعصابی نظام کی جنینیات (embryology) یا تشریح (anatomy) یا فعلیات (physiology) یا حیاتی کیمیاء (biochemistry) اور یا علم الادویہ (pharmacology) کا مطالعہ کیا جاتا ہو وہ علم الاعصاب کہلاتی ہے۔ اس تعریف سے یہ بات بھی سامنے آتی ہے کہ زیر مطالعہ شعبۂ علم کی مناسبت سے علم الاعصاب کی پھر متعدد ذیلی شاخیں وجود میں آجاتی ہیں۔ علم الاعصاب کو اعصابیات (neurology) سے تمیز کرنا اہم ہے، اعصابیات اصل میں اعصابی یا عصبی نظام کی طب کو کہا جاتا ہے۔
## مزید دیکھیے
* طب الاعصاب (neurology)


زمرہ:عصبی فعلیات
زمرہ:طب نفسی
زمرہ:عصبی نظام
زمرہ:اعصابیات
زمرہ:حیاتیات
دوعومو دی میلانو

320px|تصغیر|دوعومو دی میلانو۔

گرجا گھر میلان (انگریزی: Milan Cathedral) (اطالوی: Duomo di Milano) اٹلی کے شہر میلان میں واقع ہے اور میلان کے آرک بشپ کی نشت ہے۔ گرجا گھر کاتھولک مسیحی طرز عبادت کی روایات، غیر معمولی ورثہ اور شاندار گوتھک طرز تعمیر کی وجہ سے دنیا بھر میں شہرت رکھتا ہے۔ چودھویں صدی عیسوی سے انیسویں صدی عیسوی تک تعمیر ہونے والے اس گرجا گھر کا شمار دنیا کے بڑے ترین گرجا گھروں میں ہوتا ہے۔

## حوالہ جات

زمرہ:اطالیہ کے سیاحتی مقامات
زمرہ:اطالیہ میں رومن کاتھولک کیتھیڈرل
زمرہ:اطالیہ میں رومن کیتھولک کیتھیڈرل
زمرہ:میلان میں رومن کیتھولک گرجا گھر
زمرہ:کامنز زمرہ جس کا ربط ویکی ڈیٹا پر ہے
زمرہ:میلان میں سیاحتی مقامات
زمرہ:میلان میں گوتھک طرز تعمیر
زمرہ:گوتھک طرز تعمیر
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطالوی معماری
زمرہ:یورپ میں گرجا گھر
زمرہ:اطالیہ میں گرجا گھر
زمرہ:کاتھولک کلیسیا
زمرہ:میلان میں عمارات و ساخات
زمرہ:رومن کیتھولک کیتھیڈرل
بینیتو موسولینی

تصغیر|بینیتو موزولینی

بینیتو امیلکارے آندریا موسولینی (اطالوی: Benito Amilcare Andrea Mussolini)۔ (پیدائش 29 جولائي 1883ء۔ وفات 28 اپریل 1945ء) اٹلی کے وزیر اعظم تھے جن کا دور اقتدار 1922ء سے 1943ء تک کے عرصہ پر محیط ہے۔ انھوں نے اٹلی میں فاشسٹ حکومت قائم کی اور نیشنلزم، فوجی طاقت پر مرتکز اور غیر کمیونزم حکومت کے ساتھ ساتھ سخت قوانین متعارف کرائے۔ ایک جیسے خیالات کے حامی ہونے کی وجہ سے وہ جرمنی کے آمر اڈولف ہٹلر (Adolf Hitler) کے قریبی ساتھی بنے۔
## وفات
تصغیر|بائیں|میلان 1945۔ موسولینی کی لاش پٹرول پمپ کے سامنے الٹی لٹک رہی ہے (بائیں سے دوسری)۔ درمیانی لاش اس کی معشوقہ کی ہے۔

نازی جرمنی کے اتحادی کے طور پر موزولینی جون 1940ء کو جنگ عظیم دوم میں داخل ہوئے اور محوری طاقتوں کے شکست کے نتیجہ میں تین سال بعد اتحادی فوجیں اٹلی میں داخل ہوئيں۔ اپریل 1945ء کو آسٹریا کو فرار کی کوشش میں پکڑے گئے اور کومو جھیل کے کنارے انقلابیوں نے انھیں پھانسی دے دی۔

زمرہ:1883ء کی پیدائشیں
زمرہ:1945ء کی وفیات
زمرہ:20ویں صدی کے صحافی
زمرہ:استعماریت
زمرہ:اقدام قتل سے زندہ بچ جانے والے
زمرہ:اطالوی اخبارات کے بانی
زمرہ:اطالوی اشتراکیت پسند
زمرہ:اطالوی انقلابی
زمرہ:اطالوی سیاست دان
زمرہ:اطالوی قوم پرست
زمرہ:اطالوی ملحدین
زمرہ:اطالوی وزرائے اعظم
زمرہ:اطالیہ دوسری جنگ عظیم میں
زمرہ:اطالیہ کے وزرائے خارجہ
زمرہ:بیسویں صدی کے اطالوی سیاست دان
زمرہ:بیسویں صدی کے ملحدین
زمرہ:پہلی جنگ عظیم کی اطالوی عسکری شخصیات
زمرہ:دوسری جنگ عظیم کی اطالوی شخصیات
زمرہ:دوسری جنگ عظیم کے سیاسی رہنما
زمرہ:سزائے موت یافتہ اطالوی شخصیات
زمرہ:سیاسی جماعتوں کے بانیان
زمرہ:ضد-میسنری
زمرہ:فوجی تاخت میں معزول شدہ قائدین
زمرہ:قائدین جو بغاوت کے ذریعے اقتدار میں آئے
زمرہ:مارکسیت کے ناقدین
زمرہ:مذاہب کے نقاد
زمرہ:مسیحیت کے نقاد
زمرہ:بیسویں صدی کے مجرمین
زمرہ:سابقہ مارکسی
زمرہ:اطالوی مرد صحافی
زمرہ:ویکی ڈیٹا سے مختلف مختصر وضاحت
زمرہ:امریکیت مخالف
زمرہ:اشتراکیت مخالف اطالوی
زمرہ:مطلق العنانی
زمرہ:سزائے موت یافتہ وزرائے اعظم
زمرہ:بینیتو موسولینی
عصبی امراضیات

**عصبی امراضیات** (neuropathology) ؛ اعصابیات، علم الاعصاب اور امراضیات (pathology) کے کسی قدر اشتراک سے وجود پانے والا ایک شعبۂ طب ہے جو عصبی نظام کی امراضیات سے تعلق رکھتا ہے۔ عصبی امراضیات اور اعصابیات (neurology) میں اہم ترین فرق یہ ہے کہ عصبی امراضیات کی توجہ مرض کی سببیات (aetiology)، اس کی نمو اور اس کے دیگر نظامات جسم پر اثرات کی جانب زیادہ ہوتی ہے جبکہ اعصابیات کا تعلق طبی علاج و معالجہ سے زیادہ ہوتا ہے یعنی یوں بھی کہ سکتے ہیں کہ عصبی امراضیات کا شمار کسی حد تک اساسی طب (basic medicine) میں کیا جا سکتا ہے جبکہ اعصابیات ایک خالص سریری طب (clinical medicine) سے متعلق شعبۂ علم ہے۔

زمرہ:اعصابیات
زمرہ:امراضیات
زمرہ:تشریحی امراضیات
زمرہ:عصبی نظام
زمرہ:علم الاعصاب
پیاسا دیل دوعومو، میلان

پیاسا دیل دوعومو (اطالوی Piazza del Duomo) اٹلی کے شہر میلان میں واقع ایک چوک یا پیاسا ہے جسے قریب واقع میلان کے مشہور گرجا گھر دوعومو کے نام کی مناسبت سے پیاسا دیل دوعومو کہا گیا ہے۔ یہ میلان کے مشہور سیاحتی مقامات میں شامل ہے، جہاں کئی سیاح آتے ہیں اور تصویریں بناتے ہیں۔

## نگار خانہ

Image:DSC02627 - Milano - Piazza Duomo - Foto Giovanni Dall'Orto 15-jan 2007.jpg|
Image:Milano, Duomo with Milan Cathedral and Galleria Vittorio Emanuele II, 2016.jpg|
Image:Fale - Milano - 32.jpg|
Image:DSC08108 - Milano - Palazzo Reale dal tetto del Duomo - Foto Giovanni Dall'Orto - 18-jul-2003.jpg|
Image:3535 - Milano - Monumento a Vittorio Emanuele II - Foto Giovanni Dall'Orto 22-Jun-2007.jpg|
Image:013MilanoArcivescovado.JPG|
Image:Piazza Duomo (Milan) E1.jpg|
Image:6847 - Milano - P.zza Duomo - Monumento Vitt. Emanuele II - Foto Giovanni Dall'Orto - 8-Mar-2007.jpg|


زمرہ:کامنز زمرہ جس کا ربط ویکی ڈیٹا پر ہے
زمرہ:میلان میں سیاحتی مقامات
زمرہ:میلان میں چوک
زمرہ:سرمائی اولمپکس 2026ء کے مقامات
پرشتینہ

**پرِشتِینہ** (البانوی: پرشتېن/Prishtinë؛ ترکی: پرشتینه/Priştine) کوسووہ کا دارالحکومت اور سب سے بڑا شہر ہے۔

## آب و ہوا




## حوالہ جات

زمرہ:پریستینا
زمرہ:کوسوو
زمرہ:کوسوو کے شہر
زمرہ:یورپی دارالحکومت
زمرہ:کوسوو کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:سربیا کے سابقہ دار الحکومت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:کوسوو کی بلدیات
امراضیات

**امراضیات** یا **مرض شناسی** اصل میں طب کا ایک شعبۂ اختصاص (speciality) ہے جس میں امراض کا مطالعہ کیا جاتا ہے اسے انگریزی میں pathology کہا جاتا ہے۔ امراضیات کو مرض کی جمع سے مغالطہ نہیں کرنا چاہیے یہ مرض کی نا تو جمع ہے اور نا ہی جمع الجمع، بلکہ یہ لفظ مرض کی جمع امراض کے ساتھ یات (logy) کا لاحـقہ (prefix) لگ کر بنا ہوا لفظ ہے۔ عمومی طور پر تو جب امراضیات کا لفظ استعمال کیا جاتا ہے تو اس سے مراد طب کے اس شعبے کی ہوتی ہے کہ جو امراض کی فطرت اور کسی بھی متعلقہ بیماری کی ساخت، اس بیماری کا جسمانی اعضاء، نسیج اور خلیات پر اثر اور اس بیماری کی وجہ سے پیدا (یا ناپید) ہونے والے مظاہر سے متعلق ہوتا ہے۔

مندرجہ بالا خاص مفہوم کے علاوہ بھی امراضیات کا لفظ قدرے ملتے جلتے مطالب میں استعمال ہوتا ہے جو گو کہ اپنے دقیق مفہوم میں تو خاصا جدا ہوتے ہیں لیکن اجتماعی طور پر غور کیا جائے تو ان تمام کا تعلق کسی نہ کسی طرح امراض سے ہی ہوتا ہے۔ ایسی صورت میں یوں کہنا بہتر ہوگا کہ یہ الگ الگ مفاہیم اصل میں ایک طرح سے شعبۂ امراضیات کے ہی اختصاصات ہوتے ہیں۔ امراضیات کے یہ مختلف مفہوم درج ذیل ہو سکتے ہیں۔
* امراض کا مطالعہ جیسے حیوانی امراضیات (animal pathology) یعنی حیوانات کے امراض کا مطالعہ کرنا اور انسانی امراضیات (human pathology)، انسان کے امراض کا مطالعہ کرنا وغیرہ۔
* کسی خاص مرض کی نوعیت، اس کی خلیاتی ساخت، سالماتی کیفیت کو بھی امراضیات کہا جاتا ہے۔ جیسے امراضیاتِ طاعون (pathology of plague) یا امراضیاتِ نفخ (pathology of emphysema) وغیرہ۔
* بعض اوقات امراضیات کا لفظ کسی مرض کے نظر آنے یا علم میں آنے پر بھی کہا جاتا ہے، جیسے اسکین یا ایم آر آئی کے ٹیسٹ پر کوئی مرض ظاہر ہونا۔


زمرہ:اختصاصات طب
زمرہ:اساسی طبی علوم
زمرہ:حیاتیات کی شاخیں
زمرہ:ویکی ڈیٹا سے مختلف مختصر وضاحت
فعلیات

**فعلیات**، **علم افعال الاعضا**، **منافع الاعضاء** یا **عضویات**  ؛ جانداروں کے جسم، اعضاء اور خلیات کے میکانیکی و حیاتی کیمیائی افعال کے مطالعے کو کہا جاتا ہے۔ بادی النظر میں اس علم کو جانداروں کی دو بڑی اقسام، حیوانات و نباتات، کے لحاظ سے حیوانی فعلیات و نباتی فعلیات میں تقسیم کیا جا سکتا ہے۔ اس تقسیم میں ایک قابل توجہ بات یہ ہے کہ فعلیات کے اصول اپنی جگہ کائناتی ثابت ہوتے ہیں یعنی اس کا مطلب یہ ہے کہ وہ اصول و عوامل کہ جن کے تحت کسی نبات یا پودے کا جسم یا خلیہ اپنے افعال انجام دیتا ہے وہی اصول صحت کے ساتھ حیوان کے جسم یا خلیے کی فعلیات پر بھی نافذ العمل ہوتے ہیں۔ ایک اور قابل ذکر بات یہ کہ اس شعبۂ فعلیات میں جانداروں کے افعال کے مطالعے سے مراد ان کی حالتِ صحت کے افعال سے ہوتی ہے اور جب یہ حالتِ صحت برقرار نہ رہے اور کیفیتِ مرض <small>(disease)</small> طاری ہو جائے تو ایسی صورت میں افعال کا مطالعہ فعلیات کے دائرۂ کار سے نکل کر امراضیات <small>(pathology)</small> کی حدود میں داخل ہو جاتا ہے۔


زمرہ:اساسی طبی علوم
زمرہ:حیاتیات کی شاخیں
زمرہ:طب
زمرہ:نباتی فعلیات
بصریات

تصغیر|بائیں|300px|سائیکلوپیڈیا سے '''ٹیبل آف آپٹکس'''،1728

**بصریات** جسے انگریزی میں Optics کہا جاتا ہے۔ دیکھنے سے متعلق اشیاء کے علم کو کہا جاتا ہے ۔

## مزید دیکھیے
* اس موضوع پر سب سے بڑا نام مشہور مسلم سائنس دان ابن الہیثم کا ہے ۔

## حوالہ جات

## خارجی روابط
* علم بصریات (Optics)

زمرہ:بصریات
زمرہ:اطلاقی اور بین الاختصاصاتی طبیعیات
زمرہ:برقناطیسی اشعاع
زمرہ:قدرتی فلسفہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:روشنی
اطلاعیات

**اطلاعیات** (، نقل حرفی: انفورمیٹکس)، اطلاعات اور اس کی عملکاری (processing)اور اطلاعی نظاموں کا علم ہے۔ اس میں معلومات/اطلاعات کی فراہمی، حفاظت، پروسسنگ، رسائی اور رابطہ کرنے والے قدرتی اور مصنوعی نظاموں کے ڈھانچے، ان کے الگورتھم، برتاؤ اور عمل و ردّ عمل کا مطالعہ کیا جاتا ہے ۔ ساتھ ہی یہ اپنی تصوراتی اور نظری (theoretical)بنیادیں طے کر کے دوسرے علوم کے نتائج کا استعمال کرتا ہے۔ کمپیوٹرز کے آنے کے بعد زیادہ تر معلومات ڈیجیٹلی پروسس ہو رہی ہے۔

اس لفظ کو دوسرے علوم کے ساتھ مرکب کے طور پر خصوصی علوم کے لیے استعمال کیا جاتا ہے، مثلا طبی اطلاعیات، حیاتی اطلاعیات وغیرہ۔

### اشتقاقیات

انفورمیٹکس کی اصطلاح 1957ء میں جرمن کمپیوٹر سائنس دان کارل سٹائن- بچ نے اپنے ایک مقالے (اطلاعیات: اطلاعات کی خودکار عملکاری) میں استعمال کیا۔

یہ لفظ دراصل انفورمیشن یعنی اطلاعات اور آٹومیٹک یعنی خودکار کا مرکب ہے۔

## حوالہ جات

## خارجی روابط
* سیف ہاربر اطلاعیات، وینکوور، کینیڈا کا صفحہ اردو زبان میں

زمرہ:معلومیات
زمرہ:علم المعلومات
زمرہ:معاشرتی علوم
زمرہ:اطلاعات
زمرہ:کتاب داری
زمرہ:مصنوعی ذہانت
زمرہ:علم ادراک
زمرہ:ویکی ڈیٹا سے مختلف مختصر وضاحت
زمرہ:مطالعہ کے کمپیوٹیشنل میدان
زمرہ:کمپیوٹر سائنس
زمرہ:جرمن الفاظ و عبارتیں
زمرہ:ہسپانوی الفاظ اور جملے
زمرہ:اطالوی الفاظ اور جملے
زمرہ:فرانسیسی الفاظ اور جملے
میمی

**میمی** اصل میں ایک انگریزی اختصار MIME کی اردو تلفظ میں ادائگی ہے جس کا مکمل نام ---- کثیرالمقاصد شبکی توسیعیاتِ ڈاک ---- ہوتا ہے اور انگریزی میں اس کو Multipurpose Internet Mail Extensions کہا جاتا ہے۔

زمرہ:انٹرنیٹ
زمرہ:اطلاقی تہہ دستورات
زمرہ:برقی ڈاک
زمرہ:معیارات انٹرنیٹ
زمرہ:اصطلاحات
زمرہ:فائلیں
مرض

*  مرض (ضدابہام)
**مرض** یا **بیماری** کا لفظ طب میں ایک ایسی کیفیت کے لیے اختیار کیا جاتا ہے کہ جب کوئی جاندار کسی ایسی حالت میں مبتلا ہو جائے کہ جو معمول (normal) کی نوعیت پر نہ ہو بلکہ غیر معمولہ یا شاذی (abnormal) ہو، یعنی یہ کیفیت یا حالت معمول کی حالت سے انحراف کی صورت ہوتی ہے۔ اس مرض کی حالت میں اس جاندار کا جسم بھی مبتلا ہو سکتا ہے اور یا پھر اس کے جسم کا کوئی خاص عضو یا کوئی خاص نظام جسم (جیسے نظام ہاضمہ وغیرہ) بھی۔ یہ لازمی نہیں کہ ہمیشہ کسی مرض میں متعلقہ حصے کا ساختی بگاڑ نظر آتا ہو، بلکہ یہ مرض کی کیفیت (ظاہری مشاہدے پر) ساختی (anatomical) کی بجائے خالص افعالی (physiological) بھی ہو سکتی ہے۔ مزید یہ کہ کسی بھی متعلقہ مرض کی حیثیت اس کی سببیات (aetiology)، امراضیات (pathology) اور توقعات (prognosis) کے اعتبار سے معلوم بھی ہو سکتی ہے اور نامعلوم بھی۔ عام طور پر لفظ بیماری بھی مرض کے مفہوم میں ادا کیا جاتا ہے اور بعض اوقات لفظ علت (illness) بھی مرض یا بیماری کے معنوں میں اختیار کیا جاتا ہے، چند مقامات ایسے بھی ہیں کہ جہاں علت نسبتاً مختلف مفہوم میں بھی آتا ہے اسی لیے اسے اس دائرہ المعارف پر ایک علاحدہ مضمون کی حیثیت دی گئی ہے۔

زمرہ:احصائی علوم
زمرہ:امراض
زمرہ:انسانی امراض اور عارضے
زمرہ:بشری شماریات
زمرہ:چھوٹے پیغام خانوں کا استعمال کرنے والے مضامین
زمرہ:سماجی مسائل
زمرہ:طب
زمرہ:طبی اصطلاحات
زمرہ:فلسفہ حیاتیات
زمرہ:معاشرے میں طب
زمرہ:وبائیات
زمرہ:ویکی ڈیٹا سے مختلف مختصر وضاحت
زمرہ:اختصاصات طب
ز۔قدر

کسی قدر کا مشاہداتی اوسط سے فاصلے کو مشاہداتی معیاری انحراف سے تقسیم کر کے *ز۔ قدر* حاصل ہوتی ہے۔ اگر تصادفی متغیر کا اوسط \mu  ہو اور معیاری انحراف \sigma  اور تصادفی متغیر کسی واقعہ میں قدر X=x  لیتا ہے، تو "ز۔ قدر" *z* یوں بیان ہو گی
:z=\frac{x-\mu}{\sigma} 

## مثال
فرض کرو کہ کسی جھیل میں سالانہ اوسطاً 100 افراد ڈوب کر ہلاک ہو جاتے ہیں۔ اس سال ڈوبنے والوں کی تعداد 130 ہے۔ معلوم یہ کرنا ہے کہ یہ معمول کی کمی بیشی ہے یا کوئی نیا عنصر ہے جو زیادہ ہلاکتوں کا سبب بنا ہے۔ چونکہ حادثات کی تعداد کو دو رقمی توزیع سے تمثیل دی جا سکتی ہے اور جب "کامیابی" کا احتمال بہت کم ہو تو یہ پوئیسن توزیع سمجھی جا سکتی ہے۔ پوئیسن توزیع کا اوسط \mu=100  اور معیاری انحراف \sigma=\sqrt{100}  ہے، اس لیے ز۔ قدر
:z=\frac{130-100}{\sqrt{100}}=3
تین معیاری انحراف ہے۔ اس پوئیسن توزیع کو معمول توزیع سے تقرب کرتے ہوئے ہم جانتے ہیں کہ تین معیاری انحراف سے زیادہ ہونے کا احتمال صرف 0.3% ہے۔ اس لیے قیاس کیا جا سکتا ہے کہ اس سال کے زیادہ حادثات کی کوئی نئی وجہ ہے اور یہ سال بہ سال کی کمی بیشی نہیں۔

## مزید دیکھیے
* معیاری انحراف
* تفاوت

زمرہ:احتمال نظریہ
زمرہ:احتمال و احصاء
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیاناتی شماریات
زمرہ:شماریات
نوشتہ

* لفظ لاگ یا Log کے دیگر استعمالات کے لیے دیکھیے Log (ضدابہام)۔
لفظ نوشتہ، فی الحقیقت اپنے لغتی مفہوم میں کسی بھی بات کو حدودِ تحریر میں لے آنے کو کہا جاتا ہے۔ یعنی یوں بھی کہ سکتے ہیں کہ اگر کسی واقعہ کو قلم بند کر لیا جائے تو اصل میں جیسے اس کی نوشتہ بندی کر لی گئی ہو۔ اسی مفہوم سے وسعت پاکر یہ لفظ تسجیل (record) رکھنے کے معنوں میں بھی مستعمل دیکھا جا سکتا ہے اور اس کے انہی معنوں کو بنیاد بنا کر اردو میں اسے انگریزی کے Log کے ان معنوں کا متبادل اختیار کیا گیا ہے کہ جن میں log کا لفظ علم کمپیوٹر (computer) یا جال محیط عالم (WWW) کی اصطلاحات میں استعمال ہوتا ہے۔ اصل میں نوشتہ یا log کا یہ مفہومِ شبکہ اس کے ان معنوں کے نزدیک آجاتا ہے کہ جن میں وہ کسی بھی قسم کے معطیات (data) کی تسجیل میں استعمال ہو رہا ہو، اس قسم کے لیے نوشتۂ معطیات (data log) کی اصطلاح بھی مستعمل دیکھی جا سکتی ہے۔ فی الحال نوشتہ کا لفظ اردو دائرہ المعارف پر درج ذیل مفاھیم میں دیکھا جا سکتا ہے۔
* نوشتۂ دیوار (The writing on the wall)
* نوشتۂ معطیات (data log)
* نوشتۂ آمد صارف (User creation log) ---- جیسے اردو ویکی پر نئے صارف کی آمد کا [//ur.wikipedia.org/w/index.php?title=خاص:Log&type=newusers&user=&page= نوشتۂ آمد صارف]۔
* تمام نوشتہ جات (All logs) ---- جیسے اردو ویکی پر یہ صفحہ برائے [//ur.wikipedia.org/w/index.php?title=خاص:Log&type=&user=&page= تمام نوشتہ جات]۔
* نوشتۂ حیثیتِ روبہ (Bot status log) ---- جیسے کسی روبہ (bot) کو حیثیتِ روبہ (bot status) دینے کا یہ [//ur.wikipedia.org/w/index.php?title=خاص:Log&type=makebot&user=&page= نوشتۂ حیثیتِ روبہ]۔
* نوشتۂ حذف شدگی (Deletion log) ---- جیسے غیر معیاری تحاریر کی حذف شدگی کا [//ur.wikipedia.org/w/index.php?title=خاص:Log&type=delete&user=&page= نوشتۂ حذف شدگی]۔
* نوشتۂ زبراثقال (Upload log) ---- جیسے زبراثقال (upload) ہوئی تصاویر کا یہ [//ur.wikipedia.org/w/index.php?title=خاص:Log&type=upload&user=&page= نوشتۂ اپلوڈ]۔
* نوشتۂ محفوظ شدگی (Protection log) ---- جیسے محفوظ کیے جانے والے صفحات کا یہ [//ur.wikipedia.org/w/index.php?title=خاص:Log&type=protect&user=&page= نوشتۂ محفوظ شدگی]۔
**** 

زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
یات

**یات** (انگریزی: logy) ایک  لاحـقہ ہے جو سائنسی وہ دیگر تمام علمی مضامین میں کسی بھی قسم کے مطالعے کا اشارہ ہوتا ہے اور اس متعلقہ علم یا سائنس کے نام کے ساتھ ایک لاحقے کی حیثیت سے اس کے آخر میں جڑتا ہے۔ مثال کے طور پر ہندسہ سے ہندسیات، ریاضی سے ریاضیات اور حیات سے حیاتیات وغیرہ۔ بعض اوقات انگریزی میں اس کے متبادل کے طور پر logy کے علاوہ دیگر لاحقات بھی دیکھنے میں آتے ہیں مثال کے طور پر mathematics ،informatics اور optics وغیرہ کا ics اردو میں یات ہی کہلایا جا سکتا ہے اسی طرح بعض اوقات اردو میں بھی یات کا لفظ science وغیرہ کے متبادل میں بھی آجاتا ہے۔
عضو

علم طب و حکمت اور شعبۂ حیاتیات میں عضو سے مراد کسی نسیج سے ملکر بننے والے ایک ایسے جسم کی ہوتی ہے کہ جو کوئی مخصوص فعل (function) انجام دیتا ہو اور عام طور پر اپنے لیے معاون دیگر اعضاء کے ساتھ شامل ہو کر ایک نظام جسم تشکیل دے سکتا ہو۔ اس کی جمع اعضاء کی جاتی ہے اور انگریزی میں اسے Organ کہا جاتا ہے۔ مختلف اعضاء کی عام مثالوں میں ؛ معدہ، دماغ، قلب و گردے وغیرہ کے نام پیش کیے جا سکتے ہیں۔

زمرہ:اعضائے جسم
زمرہ:عضوی نظام
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
کارسینوما

**کارسی نوما**  اصل میں سرطان (cancer) کی دو بنیادی اقسام میں سے ایک ہے جو epithelial خلیات سے نمودار ہونے والے سرطان کے لیے اختیار کی جاتی ہے۔ جبکہ دوسری بنیادی قسم کو سارکوما کہا جاتا ہے اور یہ ایسے سرطان ہوتے ہیں کہ جو mesenchymal خلیات سے نمودار ہوئے ہوں۔

سرطانہ
زمرہ:اسباب اموات
زمرہ:امراضیات
زمرہ:تشریحی امراضیات
زمرہ:سلعیات
زمرہ:غدی اور ظہاری نفاخ
زمرہ:طب
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
اسقاط (کمپیوٹر)

اسقاط (abort) کا لفظ کمپیوٹر سائنس میں ایسے مواقع پر استعمال کیا جاتا ہے جب کمپیوٹر کا کوئی عمل یا کوئی امر (command) بند ہو جائے یا اس کا سقوط ہو جائے۔ مثلا جب ALT + CTRL + DEL کو استعمال کرتے ہوئے کسی منجمد ہوجانے والے پروگرام کو ساقط یا خاموش کیا جائے تو یہ فعل کمپیوٹر کی اصطلاح میں اسقاط (abortion) کہلاتا ہے۔ 

زمرہ:کمپیوٹنگ اصطلاحات
زمرہ:ویکی ڈیٹا سے مطابقت رکھنے والی مختصر تفصیل
آئل آف مین

بائیں|280px|بائیں|تصغیر| جزیرہ آئل آف مین کا ہوائی منظر **آئل آف مین** (انگریزی: Isle of Man) بحیرہ آئرش میں واقع برطانوی جزائر میں سے ایک نیم خود مختار برطانوی ریاست ہے۔ ریاست کی سربراہ ملکہ الزبتھ دوم ہیں۔ جزیرہ کو برطانیہ کا حصہ تصور نہیں کیا جاتا تا ہم تعلقات خارجہ، دفاع اور دیگر حکومتی معاملات حکومت برطانیہ کی ذمہ داری ہیں۔ آئل آف مین یورپی یونین کا حصہ نہیں ہے لیکن محدود حد تک سامان کی نقل و حرکت کے تعلقات قائم ہیں۔

## حوالہ جات

## فہرست متعلقہ مضامین آئل آف مین
* فہرست متعلقہ مضامین آئل آف مین

آئل آف مین
زمرہ:انگریزی بولنے والے ممالک اور علاقہ جات
زمرہ:برطانوی جزائر
زمرہ:تاج توابع
زمرہ:جزیرہ ممالک
زمرہ:کیلٹک ثقافت
زمرہ:مغربی یورپی ممالک
زمرہ:مملکت متحدہ
زمرہ:ناروے کی سابقہ مستعمرات
زمرہ:ویکیپیڈیا مضامین مع LCCN شناخت کنندگان
زمرہ:یورپ کے نیم خود مختار علاقے
زمرہ:یورپی اتحاد کے مخصوص علاقے
زمرہ:ویکی ڈیٹا سے مختلف مختصر وضاحت
زمرہ:یورپ کی کرنسیاں
زمرہ:گردشی کرنسیاں
زمرہ:مملکت متحدہ کے متحفظہ کرہ حیات علاقے
زمرہ:برطانوی جزائر کے سابقہ ممالک
سید انوار گیلانی

"سید انوار گیلانی" (ولادت: 11 اگست، 1982ء بمقام پیر شاہ، بہاولنگر، پاکستان) ایک پاکستانی شاعر و کالم نگار ہیں۔ اس کے علاوہ دو تحقیقی کتب کے مصنف بھی ہیں۔

ابتدائی تعلیم شیخوپورہ میں حاصل کی۔ گورنمنٹ ہائی اسکول سے میٹرک پاس کیا اور پنجاب یونیورسٹی سے بی۔ کام کی سند حاصل کی اور پنجاب پبلک لائبریری سے وابستہ ہو گئے۔ فرصت کے اوقات میں لکھنے لکھانے کا کام کرتے۔ رفتہ رفتہ ان کے مضامین رسالوں اور اخباروں میں چھپنے لگے۔ مختلف اصناف ادب کی تحقیق اور تخلیق میں مصروف رہے جن میں نظم، غزل، کالم نویسی اور ڈرامے وغیرہ شامل ہیں۔ پاکستان میں ڈرامے کی بحالی کے لیے کوشاں ہیں۔ ان کے دو لانگ پلے کلائمکس اور محبت زندہ باد زیر تکمیل ہیں۔ دو سوپ سیریلز(گل بانو،انیس سوستر) پر کام جاری ہے ان کی صحافتی زندگی کا آغاز روزنامہ پاکستان سے ہوا۔ وہ ان دنوں لاہورکے معروف سٹیلائٹ چینل سٹی 42میں اسکرپٹ رائٹرکے فرائض نبھا رہے ہیں۔ مشہور پاکستانی شاعر مظفر وارثی کے شاگرد ہیں۔ آج کل لاہور میں رہائش پزیر ہیں۔ "میں نے کہا" سید انوار گیلانی کے کالم کا عنوان ہے۔
## کالم
* میں نےکہا
2005ء سے روزنامہ پاکستان میں کالم لکھ رہے ہیں۔

زمرہ:پاکستانی شعرا
زمرہ:پاکستانی کالم نگار
زمرہ:کالم نگار
سارکوما

**سارکوما** ایسا سرطان (cancer) ہوتا ہے جس کا تعلق ان خلیات سے ہو جو لحم (یا گوشت اور نسج الحاقی وغیرہ) بناتے ہیں۔ یہ اصل میں سرطان کی دو بڑی اقسام میں سے ایک ہے جو اپنی امراضیات کے اعتبار سے mesenchymal خلیات سے نمودار ہوتا ہے۔ دوسری بڑی قسم کو کارسینوما کہا جاتا ہے۔ سارکوما یا سارکومہ نسج الحاقی کے خلیات سے ظاہر ہوتا ہے۔
غضروفی سارکوما

غضروفی سارکوما (chondro-sarcoma) اصل میں غضروف (cartilage) یعنی نرم ہڈی یا چبنی میں نمودار ہونے والے سرطان کی ایک قسم ہے جس کو سارکوما کہا جاتا ہے، گویا یوں بھی کہ سکتے ہیں کہ غضروفی سارکوما اصل میں سارکوما کی ایک ذیلی قسم ہے جو غضروفی ہڈیوں میں پیدا ہوتی ہے۔

## نگار خانہ

Image:Chondrosarcoma (2).jpg|
Image:Chondrosarcoma (3).jpg|
Image:Chondrosarcoma (4).jpg|
Image:Chondrosarcoma (5).jpg|
غضروفومہ باطن

**غضروفومہ باطن** (en-chondroma) اصل میں غضروف (cartilage) نامی ایک نسیج میں پیدا ہونے والا حلیم (benign) سرطان ہوتا ہے جس کا تعلق غضروفومہ (chondroma) نامی سرطان کی قسم سے ہے اور چونکہ یہ سرطان، غضروف کے اندر عام طور پر ایک تھیلے (cyst) کی شکل میں نمودار ہوتا ہے لہذا اس کی اسی اندرونی یا کہ لیں کہ پوشیدہ فطرت کی وجہ سے اس کے نام کے ساتھ باطن لگا یا جاتا ہے۔ انگریزی نام میں en کا لاحقہ اصل میں ایک یونانی حرف ہے جو انگریزی کے in کے معنوں میں آتا ہے اور اردو میں اس کا مطلب باطن یا اندرونی کا ہوتا ہے۔

زمرہ:سرطان حلیم
زمرہ:ویکی ڈیٹا سے مطابقت رکھنے والی مختصر تفصیل
زمرہ:ورم حلیم
مادیرا

بائیں|280px|بائیں|تصغیر| مادیعیرا

**مادیرا** (انگریزی، پرتگالی: Madeira) بحر اوقیانوس میں واقع پرتگالی جزیروں کا مجموعہ ہے، جس کا شمار پرتگال اور یورپ کے نیم خود مختار علاقوں میں ہوتا ہے۔ گو جزائر کو افریقی پلیٹ کا حصہ تصور کیا جا سکتاہے، تاہم سیاسی اور ثقافتی لحاظ سے یہ یورپ کا حصہ ہی ہیں۔ فنکال (فونشال) لگ بھگ ایک لاکھ آبادی کے ساتھ سب سے بڑا شہر اور صدر مقام ہے۔

## ثقافت اور لوگ

مادیرا جنھیں رومی بنفشی جزائر کے نام سے جانتے تھے، شاید حادثاتی طور پر پرتگالیوں نے 1418ء یا 1420ء میں دریافت کیے۔ ان کا شمار مشہور سیاحتی مقامات میں ہوتا ہے جہاں کی وائن (شراب)، پھول اور زیورات مشہور ہیں۔ ان کے علاوہ نئے سال کے جشن کی تقاریب کے لیے بھی شہرت رکھتا ہے جہاں پوری دنیا سے لوگ نئے سال کی تقاریب میں شرکت کے لیے آتے ہیں اور اس دوران یہاں دنیا کا سب سے بڑا آتش بازی کا مظاہرہ بھی کیا جاتا ہے جس کا ذکر گنیز بک آف ورلڈ ریکارڈ میں بھی ہے۔

آبادی لگ بھگ دو لاکھ پچاس ہزار (1991ء) نفوس پر مشتمل ہے، جن میں سے چار ہزار آٹھ سو پورتو سانتو (Porto Santo) میں رہتے ہیں۔ ابتدائی آبادکاروں میں پرتگالی علاقہ الگارووے ( الغرب) اور منہو (Minho) کے لوگ ہیں۔ شہر خوبصورت ہیں جہاں تاریخی یادگاریں، خوبصورت عمارتیں اور باغات بکثرت موجود ہیں۔

## سیاحت

سیاحت اہم ذریعہ آمدن ہے، جو کل جی ڈی پی کا 20 فیصد دیتا ہے۔ سیاحوں کی آمد سے سارا سال گہما گہمی رہتی ہے جس سے دوسرے ذریعہ معاش جیسے ذرائع آمدورفت، خرید و فروخت پر بھی اچھا اثر پڑتا ہے۔ ہوٹلوں اور ریسٹورانٹ کے ذرائع سے 9 فیصد جی ڈی پی کا حصول بھی اس بات کی عکاسی کرتا ہے۔

زیادہ تر سیاحوں کا تعلق یورپی یونین کے ممالک جیسے جرمنی، برطانیہ سے ہے، ان کے علاوہ پرتگال کے دوسرے علاقوں سے آنے والے سیاح بھی خاصی بڑی تعداد میں ہیں۔


Madeira-Funchal-02-Meerblick-2000-gje.jpg
Madeira-Funchal-Karfreitag-26-2000-gje.jpg
Madeira-Funchal-32-Kartenspieler-2000-gje.jpg
Madeira-Funchal-28-Markt-Fruechte-2000-gje.jpg
Madeira-28-Baumheide-2000-gje.jpg
Madeira-30-Brunnen-2000-gje.jpg
Madeira-Ponta de Sao Lourenco-22-Bodendecker-2000-gje.jpg


## مزید دیکھیے
آزورس

زمرہ:1420ء کی دہائی میں آباد ہونے والے مقامات
زمرہ:1976ء میں قائم ہونے والے ممالک اور علاقے
زمرہ:بحر اوقیانوس کے آتش فشاں
زمرہ:بحر اوقیانوس کے مجمع الجزائر
زمرہ:پرتگال
زمرہ:پرتگال کے آتش فشاں
زمرہ:پرتگال کے خود مختار علاقہ جات
زمرہ:پرتگال میں 1976ء کی تاسیسات
زمرہ:شمالی افریقا
زمرہ:مادیعیرا
زمرہ:یورپ کے نیم خود مختار علاقے
زمرہ:افریقی جزائر
زمرہ:ویکی ڈیٹا سے مختلف مختصر وضاحت
زمرہ:نٹس 1 یورپی یونین کے شماریاتی علاقے
عظمی سارکوما

عُظمی سارکوما (osteo-sarcoma) جیسا کہ نام سے ظاہر ہے کہ عظم یعنی ہڈی یا bone میں پیدا ہونے والے سرطان (cancer) کی ایک قسم ہوتی ہے جس کو طب میں سارکوما کہا جاتا ہے۔ یعنی اگر آسان الفظ میں کہا جائے تو یوں کہ سکتے ہیں کہ عظمی کا مطلب ہڈیوں کا ہوتا ہے اور لحمومہ ایک سرطان کی قسم ہے اسی وجہ سے اس کا نام دونوں الفاظ کو جوڑ کر عظمی سارکوما بنایا جاتا ہے جبکہ انگریزی میں بھی اس کا نام osteo کے ساتھ sarcoma کا لفظ جوڑ کر بنایا جاتا ہے، osteo یونانی میں ہڈی کو کہتے ہیں اور انھی دو الفاظ کو جوڑ کر اس ہڈیوں کے سرطان کا نام osteosarcoma بنا دیا جاتا ہے۔
عثمانی ترکی زبان

[تصغیر|[کمال اتاترک اور جدید ترکی حروف تہجی]]
**عثمانی ترکی زبان** یا *لسان عثمانی*، وہ ترکی زبان ہے جو سلطنت عثمانیہ میں انتظامی و ادبی سطح پر بولی و پڑھی لکھی جاتی تھی۔ عثمانی ترکی زبان میں عربی اور فارسی کے ہزاروں الفاظ شامل تھے۔ یہ زبان عربی رسم الخط میں ہی اِرقام کی جاتی تھی۔

سماجی و عملی طور پر اس کے کم از کم تین لہجے تھے جن میں

*فاسخ ترکی*: شاعری اور انتظامی معاملات کی زبان

*اورتا ترکی*: طبقہ امرا اور تجارت کی زبان

*کابا ترکی*: نچلے طبقوں کی زبان

علاوہ ازیں تاریخی طور پر عثمانی ترکی زبان پر تین اہم ادوار گذرے جن میں مندرجہ ذیل شامل ہیں:

*اس کی عثمانلی ترکی* (قدیم عثمانی ترکی): عثمانی ترکی زبان کا یہ دور 16 ویں صدی تک رہا۔ یہ سلجوق اور اناطولیہ کے ترک قبائل کی زبان سے بہت زیادہ میل کھاتی تھی۔

*اورتا عثمانلی ترکی* (وسطی عثمانی ترکی): 16 ویں صدی سے دور تنظیمات تک کی شاعرانہ اور انتظامی زبان رہی۔

*ینی عثمانلی ترکی* (جدید عثمانی ترکی): صحافت اور مغربی ادب کے زیر اثر 1850ء کی دہائی سے 20 ویں صدی تک تخلیق پانے والی زبان۔

جنگ عظیم اول میں شکست کے بعد 1928ء میں سلطنت عثمانیہ کا خاتمہ ہو گیا اور جدید جمہوریہ ترکیہ ریاست ظہور پزیر ہوئی۔ جس میں مصطفٰی کمال اتاترک نے بڑے پیمانے پر ترکی زبان میں اصلاحات کا بیڑا اٹھایا اور عربی اور فارسی کے الفاظ کو زبان سے خارج کر کے ترکی زبان کے مختلف لہجوں کے الفاظ شامل کیے۔ علاوہ ازیں عربی رسم الخط کا بھی خاتمہ کر دیا گیا اور اس کی جگہ نیا لاطینی رسم الخط رائج کیا گیا۔

عثمانی ترکی زبان عثمانی ترکی رسم الخط (الفبا) میں تحریر کی جاتی تھی جو عربی و فارسی سے متاثر ہو کر تخلیق کیا گیا۔





زمرہ:ایشیا کی معدوم زبانیں
زمرہ:ترک زبانیں
زمرہ:ترکی زبانیں
زمرہ:ترکی لہجے
زمرہ:تواریخ زبان
زمرہ:تونس کی زبانیں
زمرہ:چھوٹے پیغام خانوں کا استعمال کرنے والے مضامین
زمرہ:سلطنت عثمانیہ

زمرہ:غیر حوالہ معدومیت کی تاریخ والے زبانوں کے مضامین
زمرہ:فاعلی مفعولی فعلی زبانیں
زمرہ:قرون وسطی زبانیں
زمرہ:لسانی رمز والی زبانیں
زمرہ:مردہ زبانیں
زمرہ:معدوم زبانیں
زمرہ:یورپ کی معدوم زبانیں

زمرہ:عثمانی ترکی زبان
ترکی زبان

[تصغیر|[مصطفٰی کمال اتاترک نئے لاطینی رسم الخط پیش کر رہے ہیں]]
تصغیر|نویں صدی کی ارک بٹگ (Irk Bitig) یا "قیاس کی کتاب"

**ترکی زبان** ترک زبانوں میں سب زیادہ بولی جانے والی زبان ہے۔
دنیا بھر کے 6.5 سے 7.3 کروڑ افراد کی زبان جن کی اکثریت ترکیہ میں رہتی ہے تاہم قبرص، یونان اور وسطی یورپ کے علاوہ مغربی یورپ خصوصاً جرمنی میں رہائش پزیر تارکین وطن کی بڑی تعداد بھی ترک زبان بولتی ہے۔

اس زبان کی جڑیں وسط ایشیا سے جا ملتی ہیں اور پہلا تحریری ثبوت 1200 سال قدیم ہے۔ مغرب میں عثمانی ترکی زبان کے اثرات عثمانی سلطنت کے پھیلاؤ کے ساتھ بڑھتے رہے۔ اس دور میں ترکی زبان کو عربی رسم الخط میں لکھا جاتا تھا۔ اسے عثمانی ترکی زبان بھی کہا جاتا ہے۔ سینکڑوں سال تک کا ادبی، ثقافتی اور تاریخی مواد اسی رسم الخط میں ترکی اور کچھ دیگر ممالک کے عجائب گھروں میں موجود ہے۔ 1928ء میں اتاترک کی اصلاحات کے نتیجے میں عربی رسم الخط کا خاتمہ کر کے نئے لاطینی رسم  کو رائج کیا گیا۔

اصلاحات کے نتیجے میں عربی اور فارسی کے الفاظ کو بڑی تعداد میں ترکی زبان سے نکالا گیا اور ان کی جگہ ترکی زبان کے مقامی لہجوں اور قدیم الفاظ رائج کیے گئے۔

ترکی زبان کے بولنے والے تقریباً 15 ملین ہیں جو بطور مادری زبان ترکی کا استعمال کرتے ہیں۔ یہ زیادہ تر مغربی ایشیا اور بالخصوص اناطولیہ میں پائے جاتے ہیں۔ ملک ترکیہ کے علاوہ ترکی زبان کے بولنے والے جرمنی، بلغاریہ، شمالی مقدونیہ، ترک جمہوریہ شمالی قبرص، یونان، قفقاز اور یورپ اور وسط ایشیا کے دیگر علاقوں میں بولی جاتی ہے۔ قبرص نے یورپی اتحاد سے اپیل کی ہے کہ ترکی زبان کو رسمی زبان کا درجہ دیا جائے حالانکہ ترکی یورپی اتحاد کا رکن نہیں ہے۔

مغرب میں ترکی زبان کا پھیلاو سلطنت عثمانیہ کے ساتھ ساتھ ہوا کیونکہ سلطنت عثمانیہ تمام تر سرکاری کام کاج میں ترکی زبان ہی استعمال کرتی تھی۔ 1928ء میں عثمانی ترکی حروف تہجی کو ترکی حروف تہجی میں بدل دیا گیا۔

موجودہ دور میں تاریخی ترکی ڈراموں کی وجہ سے پہت سے غیر ملکی ترکی زبان سیکھ رہے ہیں۔

## درجہ بندی
[تصغیر|بائیں|ایستادہ|[قدیم ترکی زبان inscription with the Old Turkic alphabet (c. 8th century)۔ کائزل، Russia]]

ترکی زبان کے 40 فیصد بولنے والے اسے مادری زبان کی حیثیت سے بولتے ہیں۔ ترکی زبان اوغور زبانوں سے تعلق رکھتی ہے جو ترک زبانوں کی ایک شاخ ہے اور ذیلی اکائی ہے۔ ترکی زبان اور دیگر اوگور زبانوں کے درمیان میں بہت حد لسانیاتی یکسانی ہے جیسے آذربائیجانی زبان، ترکمانی زبان، گاگاؤز زبان وغیرہ۔

ترکی زبانوں کو مزید الطائی میں منقسم کیا گیا ہے۔

## حوالہ جات

زمرہ:آذربائیجان کی زبانیں
زمرہ:امتزاجی زبانیں
زمرہ:بلغاریہ کی زبانیں
زمرہ:ترکی زبان
زمرہ:ترکی زبانیں
زمرہ:ترکیہ
زمرہ:ترکیہ کی زبانیں
زمرہ:جرمنی کی زبانیں
زمرہ:جمہوریہ مقدونیہ کی زبانیں
زمرہ:روس کی زبانیں
زمرہ:فاعلی مفعولی فعلی زبانیں
زمرہ:فاعلیٰ مفعولی فعلی زبانیں
زمرہ:قبرص کی زبانیں
زمرہ:کوسوو کی زبانیں
زمرہ:مضامین جن میں عثمانی ترک زبان کا متن شامل ہے
زمرہ:چھوٹے پیغام خانوں کا استعمال کرنے والے مضامین
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سوریہ کی زبانیں
زمرہ:دفتری زبانیں
تجاوز (طب)

*  تجاوز (ضد ابہام) 
**تجاوز** (invasion) کا لفظ طب اور بطور خاص سلعیات (oncology) میں کسی بھی ایسی کیفیت کے لیے ادا کیا جا سکتا ہے جس میں کوئی چیز اپنے ارد گرد پھیل رہی ہو یا اپنے آس پاس و اطراف کے حصوں میں دراندازی کر رہی ہو، مثال کے طور پر سرطان (cancer) (کے خلیات) کا اپنے ارد گرد کے صحتمند خلیات میں سرایت کر جانے کا عمل یا یوں بھی کہہ سکتے ہیں کہ سرطانی خلیات کا اپنے اطراف میں سرایت کر جانا تجاوزت کہلاتا ہے۔ دراندازی کی خاصیت ورم عنادی (malignant tumor) میں پائی جاتی ہے جبکہ اورامِ حلیم (benign tumors) دراندازی کا مظاہرہ نہیں کرتے۔ گو کہ اوپر کی تعریف سے اندازہ ہوتا ہے کہ تجاوزت سرطان کے پھیلنے کو کہا جاتا ہے لیکن اس کے باوجود ایک بات کا فرق اہم ہے؛ عام طور پر تجاوزت کا لفظ سرطان کے مقامی پھیلاؤ کے لیے اختیار کیا جاتا ہے یعنی اگر سرطان اپنے وجود کے آس پاس پھیلے تو اس کو سرطان کی تجاوزت کہتے ہیں۔ جبکہ اگر سرطان اپنے مقام وجود سے دور کسی حصے میں پھیل جائے تو ایسی صورت میں اسے نقیلت یا انتقال سرطان کہتے ہیں اور انگریزی میں طبی اصطلاح میں اسے metastasis کہا جائے گا۔

زمرہ:سلعیات
زمرہ:طبی اصطلاحات
زمرہ:ویکی ڈیٹا سے مختلف مختصر وضاحت
زمرہ:جراحی
انتقال مرض

**انتقالِ مرض** (metastasis) کا لفظ طب اور بطور خاص سلعیات (oncology) میں کسی بھی مرض جیسے سرطان) کے ایک جگہ سے دوسری جگہ منتقل ہونے کو کہا جاتا ہے۔ مرض یا بیماری کا یہ انتقال کسی جراثیم یا خرد نامیے کے اصل بیماری کے مقام سے جسم کے کسی دوسرے حصے تک چلے جانے کی وجہ سے بھی ہو سکتا ہے یا پھر بیمار اور استحالہ (transformed) یعنی سلعی خلیات (tumor cells) کے مختلف ذرائع استعمال کرتے ہوئے جسم کے دیگر حصوں تک پہنچ جانے سے بھی۔ تحول کی خاصیت سلعہ مہلکہ (malignant tumor) میں پائی جاتی ہے جبکہ سلعہ محمودہ (benign tumors) اس کا مظاہرہ نہیں کرتے۔ یہاں ایک بات قابل ذکر ہے کہ جب تحول کا لفظ سرطان کی بیماری کے لیے اختیار کیا جاتا ہے تو پھر اس سے مراد سرطان کے پھیلنے کی تو ہوتی ہے مگر اس کے ساتھ ساتھ اس میں سرطان کے کسی ایک حصۂ جسم سے کسی دوسرے حصۂ جسم تک پھیلنے کا مفہوم قوی ہوتا ہے یعنی کسی ایک جگہ سے سرطان کا کسی دوسرے اور دور مقام تک پھیل جانا۔ جبکہ اگر سرطان کے خلیات کے اپنے ہی مقام کے ارد گرد پھیلنے کو عام طور پر انتقال نہیں بلکہ سرایت (invasion) کہا جاتا ہے۔

## حوالہ جات

زمرہ:سلعیات
زمرہ:طبی اصطلاحات
زمرہ:وراثیات
زمرہ:امراضیات
عنادی استحالہ

**عنادی استحالہ** (malignant transformation) ایک ایسے استحالہ (transformation) کو کہا جاتا ہے جس سے گذرنے کے بعد یا جس کو حاصل کرنے کے بعد سرطان (cancer) کے خلیات، عام خلیات سے تبدیل ہو کر سرطانی خلیات بن جاتے ہیں یا یوں بھی کہ سکتے ہیں کہ سرطانی خلیات کی خصلتیں حاصل کر لیتے ہیں۔ یہاں ایک بات کا تذکرہ لازم ہے اور وہ یہ کہ یہ عنادی استحالہ ابتدائی بھی ہو سکتا ہے جیسا کہ کسی خلیہ میں عنادی استحالہ کی تشکیل کے بعد اس کا عنادی سرطان (malignant carcinoma میں نمو پاجانا اور یا پھر یہ ثانوی بھی ہو سکتا ہے جیسا کہ کسی پہلے سے موجود سرطان کی ایک قسم (حلیم ورم (benign tumor) میں موجود خلیات کا عنادی سرطان کے خلیات میں تبدیل ہوجانا۔

زمرہ:خلوی عملیات
زمرہ:سلعیات
زمرہ:ویکی ڈیٹا سے مختلف مختصر وضاحت
سلعہ محمودہ

**سلعہ محمودہ** (بینائن ٹیومر) ایک ایسا سلعہ ہوتا ہے جس میں بے انتہا تباہ کاری کا رجحان سلعہ مہلکہ (malignant tumor) کی نسبت کم پایا جاتا ہو، اس کے قابل علاج ہونے کے امکانات بھی زیادہ ہوں، یہاں یہ بات قابل توجہ ہے کہ طب اور بالخصوص علم الاورام (oncology) میں ورم کا لفظ عام طور پر تکون جدید (neoplasm) کے نتیجے میں بننے والے جسم یعنی سرطان (cancer) کے لیے اختیار کیا جاتا ہے۔ طبی تعریف کے مطابق ورم حلیم ایک ایسے ورم کو کہا جاتا ہے جس میں مندرجہ ذیل خواص پائے جاتے ہوں۔
# بے قابو یا اضافی خلوی تقسیم (cell division) لامتناہی نہیں ہوتی۔
# اپنے ارد گرد کے خلیات میں سریت (invasion) نہیں کرتا ہو۔
# جسم کے دیگر حصوں میں انتقالِ مرض نہیں کرتا ہو۔

ورم حلیم
زمرہ:سلعیات
زمرہ:طبی اصطلاحات
زمرہ:ویکی ڈیٹا سے مختلف مختصر وضاحت
غضروف

**غُضُروف** یا **غرضوب** (کارٹیلیج) کو **کُرّی** یا **چَبنی ہَڈی** یا **مرکنی ہڈی** بھی کہا جاتا ہے۔ یہ انسانی جسم کے جوڑوں میں ہڈیوں کے درمیان ایک نرم، چکنی اور لچک دار ہڈی ہوتی ہے۔ یہ کسی جوڑ پر ہڈیوں کے آپس میں ملنے والے مقام پر ہڈیوں کی سطح کو چکنا رکھتی ہے جس سے ہڈیوں کو حرکت اور موڑنے کے دوران تکلیف نہیں ہوتی اور ہم آسانی سے اٹھ بیٹھ سکتے ہیں۔ غضروف کی جمع **غضاریف** ہے۔

## حوالہ جات

زمرہ:استخوانی نظام
زمرہ:ویکی ڈیٹا سے مختلف مختصر وضاحت
غضروفومہ

تصغیر
**غضروفومہ** (chondroma) دراصل غضروف (cartilage) میں پیدا ہونے والا ایک سرطان (cancer) ہوتا ہے اور اسی وجہ سے اس کا نام غضروف کے ساتھ سرطان کا لاحقہ ومہ (oma) لگا کر غضروفومہ لکھا جاتا ہے جبکہ انگریزی میں بھی اس کا نام chondr کے ساتھ سرطان کا لاحقہ oma (ومہ) لگا کر chondr-oma بنایا جاتا ہے، chondr کا لفظ ایک یونانی لفظ *chondros* سے ماخوذ ہے جس کے معنی غضروف کے ہوتے ہیں۔ بعض اوقات یہ سرطان، غضروف کے اندر ہی پوشیدہ طور پر پیدا ہوتا ہے اور ایسی صورت میں اس کو غضروفومہ باطن (enchondroma) کہا جاتا ہے۔

زمرہ:سرطان حلیم
زمرہ:ورم حلیم
زمرہ:ویکی ڈیٹا سے مختلف مختصر وضاحت